Държавен вестник, бр. 97, 2012 г., стр. 87

БРОЙ  97	
Д Ъ Р Ж А В Е Н  В Е С Т Н И К 	
СТР.  87  
Общата оценка е, че взаимодействието и ко­
муникацията с другите институции, които имат 
отношение към изпълнението на дейността на ДП 
„ПИ“, се осъществява на добро ниво. Има необхо­
димост от по-добро взаимодействие и координация 
на дейностите по опазване на околната среда, 
вкл. на водите, на ниво министерства – между 
МОСВ и МТИТС, с оглед постигане съгласува­
ност на действията на регионалните им структури, 
изпълняващи функции по контрол и мониторинг 
на акваторията и територията на пристанищата. 
Изводи 
Състояние и развитие на персонала
· ДП „ПИ“ разполага с достатъчно на брой 
щатни служители за изпълнение на функциите и 
задачите. Измененията в нормативната уредба, 
свързани с нарасналите ангажименти по опазване 
на околната среда, могат да се разглеждат като 
предпоставка за обособяването на ново структурно 
звено в състава на Централно управление, както 
и укрепване на капацитета на териториалните 
поделения. 
· В квалификационно отношение се идентифи­
цират потребности, свързани главно с набирането 
на хидролози, хидрогеолози, еколози, по експлоата­
ция на пристанища. Сравнително неконкурентното 
заплащане може да се превърне в проблем за 
привличането и задържането на квалифицирани 
млади специалисти.
· В качествено-структурно отношение ДП „ПИ“ 
разполага с висококвалифициран персонал, при 
добро съотношение между ръководни и изпъл­
нителски кадри, между общоадминистративни и 
специализирани звена. Образователната и квали­
фикационната структура на персонала е адекватна 
от гледна точка на краткосрочната перспектива. 
Възрастовата структура не е много задоволителна, 
което в съчетание със сравнително по-ниското 
възнаграждение крие потенциален проблем пред 
кадровото осигуряване на предприятието в сред­
носрочен план.
· Съществуващата система за обучение и по­
вишаване на квалификацията на служителите е на 
добро ниво. Използват се главно възможностите, 
предоставяни по линия на проектите по ОПТ и 
от международни организации. Идентифицира се 
потребност от специализирани обучения и обучения 
по управление на проекти във връзка с изпълне­
нието на ОП „Транспорт“ и езикови обучения. 
Вътрешна организация на работа и материално-
техническа осигуреност
· Вътрешната организация на работата на ДП 
„ПИ“ е структурирана в съответствие с приетия 
Устройствен правилник. В предприятието са въве­
дени необходимите вътрешни правила, заповеди, 
инструкции и указания. Към настоящия момент 
организацията на работата е адекватна на отго­
ворностите и задълженията на ДП „ПИ“. 
· Материално-техническото и информацион­
ното осигуряване на ДП „ПИ“ е на добро ниво. 
В количествен аспект предприятието разполага с 
необходимата компютърна техника и програмни 
продукти, но те имат нужда от постоянно модерни­
зиране и надграждане, включително и във връзка с 
изпълнението на националното и международното 
законодателство. Изпълнението на проекти по 
линия на ОП „Транспорт“ е положителен фактор 
за укрепването на тази компонента на институ­
ционалния капацитет.
Взаимодействие с други институции
· Взаимодействието и комуникацията с другите 
институции, които имат отношение към изпълнени­
ето на дейността на ДП „ПИ“, се осъществява на 
добро ниво. Необходимо е по-добро взаимодейст­
вие и координация на дейностите по опазване на 
морската и речната среда на ниво министерства 
(МОСВ и МТИТС) с оглед подобряване органи­
зацията и съгласуване на действията на съответ­
ните регионални структури при осъществяване на 
функциите по мониторинг и контрол.
Обобщение: Институционалният капацитет на 
ДП „ПИ“ е на добро равнище, което му позволява 
да изпълнява своите функции и задачи, свързани 
с опазване на околната среда (вкл. и на водите), 
на територията на пристанищата за обществен 
транспорт с национално значение. Силните страни 
на този капацитет са най-вече: добра количествено- 
и качествено-структурна осигуреност с персонал 
с образователно ниво и подготовка, адекватни 
на изпълняваните дейности; адекватна вътрешна 
организация на работата; задоволително ниво на 
материално-техническото и информационното 
осигуряване; общо добро взаимодействие с дру­
гите институции. Слабите страни и проблемите 
са свързани преди всичко със: неудовлетворяване 
потребностите от специалисти с висше екологично 
образование, хидролози, хидрогеолози; необходи­
мост от допълнително специализирано обучение 
(особено за служителите в ТП) и укрепване на 
капацитета на предприятието за управление на 
проекти; отсъствие на ефективни лостове за при­
вличане и задържане на млади квалифицирани 
специалисти.
6.2.16. Национален институт по метеорология и 
хидрология към Българската акадения на науките 
Функции
Функциите на Националния институт по метео­
рология и хидрология (НИМХ) към БАН са под­
робно и ясно описани в чл. 171 от Закона на водите 
и се отнасят към мониторинга на количеството 
на водните ресурси. На НИМХ е възложено да: 
– извършва мониторинг на количеството на 
валежите, подземните и повърхностните води, 
включително наносния отток;
– извършва научни и приложни изследвания, 
оперативни дейности и развитие на технологиите 
в областта на мониторинга на количеството на 
водите и наносния отток;
– публикува данните от мониторинга на ин­
тернет страницата си;
– предоставя на МОСВ данни и информация 
за количеството на водите.
Функциите във връзка с водите се осъществя­
ват от Департамент „Хидрология“, Департамент 
„Управление и използване на водите“ и 4-те фи­
лиала на НИМХ в страната в Пловдив, Плевен, 
Варна и Кюстендил. НИМХ извършва оперативни, 
научно-приложни и научно-изследователски зада­
чи в областта на оперативното производство на 
хидрологична информация и продукти.